מניסקוס

המֵנִיסְקוּס (TA: Meniscus articularis) הוא מבנה עשוי רקמה סחוסית פיברוטית הנמצא במפרק הברך בין עצם הירך לבין השוקה. בעברית נקרא סהרון בשל צורתו.

בכל ברך ישנם שני מניסקוסים: צידי (Meniscus lateralis) ותיכון (Meniscus medialis). תפקידם לבלום זעזועים ולפזרם באופן שווה על כל המפרק, בעיקר בעת הליכה, קפיצה ופעילות מאומצת.

פגיעה בשלמות המבנה של המניסקוס בברך מובילה לפגיעה ביכולת התנועה של המפרק המלווה בכאבים. למרבית המניסקוס אספקת דם דלה ולכן רוב הפגיעות במבנהו לא מתאחות מעצמן או אף בעזרת התערבות ניתוחית. הטיפול הנפוץ בקרע של המניסקוס המלווה בתסמינים שלא חלפו הוא בעזרת טיפול שמרני, אופציה נוספת היא ניתוח ארתרוסקופיה שבמהלכו מוסר חלק מהמניסקוס.
בחלק מהמקרים, במקום להוציא את החלק הקרוע, תופרים אותו.

ראו גם
 ברך
 מפרק

לקריאה נוספת
 עידו שטהל, יעקב שפירא, בצלאל פסקין, ניר הוס, דורון נורמן, מאזן פלאח (המערך לאורתופדיה, הקריה הרפואית לבריאות האדם, מרכז רפואי רמב"ם חיפה), האבולוציה של הטיפול בקרעים בסהרון (Meniscal tears) - מכריתה לתפירה, הרפואה, כרך 155, חוברת 5, עמודים 310–314, ניסן-אייר תשע"ו, מאי 2016.

קישורים חיצוניים

ערכים שבהם תבנית בריטניקה אינה מתאימה
מפרקים